Държавен вестник, бр. 71, 2013 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  71
1. В т. 1 думите „характеристики на про­
екта“ се заменят със „спецификации на под­
системата“.
2. В т. 2 думите „характеристики на про­
екта“ се заменят със „спецификации на под­
системата“.
3. Точка 3 се отменя.
§ 21. В чл. 44в се правят следните изме­
нения и допълнения:
1. В ал. 2:
а) в основния текст в началото на изрече­
нието се добавя „За подсистеми, които са в 
съответствие с ТСОС“;
б) в т. 4 думите „– представя се само при 
заявление за получаване на разрешение за 
въвеждане в експлоатация по чл. 44а, ал. 2“ 
се заличават; 
в) в т. 5 думите „– представя се само при 
заявление за получаване на разрешение за 
въвеждане в експлоатация по чл. 44а, ал. 2“ 
се заличават;
г) в т. 7 думите „– представя се само при 
заявление за получаване на разрешение за 
въвеждане в експлоатация по чл. 44а, ал. 2“ 
се заличават;
д) точка 8 се изменя така:
„8. ЕО декларация за проверка за съот­
ветствие със съществените изисквания за 
оперативна съвместимост на структурната 
подсистема или част от нея по чл. 38, ал. 2;“
е) точка 9 се отменя.
2. Създава се нова ал. 3:
„(3) За подсистеми, които не съответстват 
на ТСОС към заявлението по ал. 1, лицето 
прилага документ за извършена проверка на 
съответствието с националните правила за 
безопасност или техническите правила по 
чл. 60в, както и досие за безопасност.“
3. Досегашната ал. 3 става ал. 4.	
4. Досегашната ал. 4 става ал. 5, като в нея 
се правят следните изменения и допълнения:
а) в основния текст след думите „ал. 2, 
т. 3“ се добавя „и по ал. 3“;
б) в т. 7 след абревиатурата „ТСОС“ се 
добавя „и/или с националните правила за 
безопасност или техническите правила;“.
§ 22. В чл. 44г се правят следните измене­
ния и допълнения:
1. Алинея 1 се изменя така:
„(1) След разглеждане на документите по 
чл. 44в, ал. 2 или 3 изпълнителният директор 
на ИА „ЖА“ разрешава пробна експлоатация 
при реални експлоатационни условия. Пре­
ди разрешаване на пробната експлоатация 
изпълнителният директор на Изпълнителна 
агенция „Железопътна администрация“ може 
да поиска допълнителни проучвания и/или 
изпитания, като дава указания за техния 
обхват и съдържание с цел установяване на 
нивото на безопасност на подсистемата и 
оперативната им съвместимост.“
2. Алинея 4 се изменя така:
„(4) Пробната експлоатация се извършва 
при специални ограничителни условия, така 
че да не се намали нивото на безопасност 
на превозите.“
3. В ал. 8 думите „най-малко“ се заменят 
с „най-късно“ и думата „преди“ се заменя с 
думата „след“.
§ 23. В чл. 44д, ал. 1 след думите „оценка 
на“ се добавя „представените документи и“.
§ 24. В чл. 44ж думите „изпълнителният 
директор на“ се заличават и след думите 
„съответните ТСОС“ се добавя „и/или с 
националните правила за безопасност или 
техническите правила;“.
§ 25. В чл. 45 се правят следните изменения 
и допълнения:
1. В ал. 1 думата „подновяване“ се заменя 
с „обновяване“ и думите „променените доку­
менти от техническото досие и“ се заменят с 
„досие, което съдържа“.
2. Алинея 2 се изменя така:
„(2) Изпълнителна агенция „Железопътна 
администрация“ разглежда досието по ал. 1, 
вземайки предвид стратегията за прилагане на 
съответната ТСОС, и извършва оценка дали 
размерът на работите налага необходимостта 
от издаване на ново разрешение за въвеждане 
в експлоатация. Изпълнителният директор на 
ИА „ЖА“ издава ново разрешение за въвеждане 
в експлоатация при преценка, че размерът на 
работите изисква такова.“
3. Алинея 3 се изменя така:
„(3) Ново разрешение за въвеждане в екс­
плоатация се издава, когато предвидените 
работи могат да повлияят отрицателно върху 
общото ниво на безопасност, като изпълни­
телният директор на ИА „ЖА“ преценява до 
каква степен е необходимо да се прилагат 
ТСОС за проекта.“
4. Алинея 4 се отменя.
5. Алинея 5 се изменя така:
„(5) Изпълнителният директор на ИА 
„ЖА“ извършва преценката по ал. 2 в срок до 
4 месеца от представяне на пълното досие.“
§ 26. В чл. 46 се правят следните изменения:
1. В ал. 1 думите „При внасяне“ се заличават.
2. В ал. 2 думите „Всяка внесена“ се за­
местват с „Всяка изградена“.
3. Алинея 3 се отменя.
§ 27. В чл. 47 се правят следните изменения:
1. Алинея 1 се изменя така:
„(1) Когато бъде установено, че опреде­
лена подсистема, за която има издадена ЕО 
декларация или декларация за съответствие 
по националните правила и приложено тех­
ническо досие, не отговаря на съществените 
изисквания към нея или на националните 
правила, изпълнителният директор на ИА 
„ЖА“ може да поиска от лицето, което ще 
въвежда в експлоатация подсистемата, да 
извърши допълнителни проверки.“